|  |
| --- |
| **PRIOPĆENJE** |

**INA podržala Exclusive Auto Moto Show u Rijeci**

* **INA zlatni sponzor najvećeg auto moto događanja u Hrvatskoj**
* **Posjetiteljima predstavljene inovacije u proizvodima**
* **INA nagrađuje po jednog Facebook fana i posjetitelja svog izložbenog prostora vožnjom na Grobniku**

**Zagreb, 27. ožujka 2015.- Uz podršku Ine, u riječkom Tower Centru jučer je održan treći Exclusive Auto Moto Show (EAMS), trenutno vodeći auto moto događaj u Hrvatskoj, a koji posjetiteljima nudi pregled inovacija te promocije proizvoda vezanih uz oktanski svijet.**

Ovom prilikom INA je javnosti predstavila visoko oktansko trkaće gorivo INA ULTRA CLASS 102 sa 102 oktana, koje zadovoljava stroge tehničke specifikacije Međunarodne automobilističke federacija (FIA). Nadalje, najkreativniji sudionik [nagradnog natječaja](https://www.facebook.com/INA.Hrvatska/photos/a.264566870271373.62746.258640607530666/858630694198318/?type=1&theater) na Ininoj [Facebook stranici](https://hr-hr.facebook.com/INA.Hrvatska), kao i najsretniji posjetitelj Ininog izložbenog prostora na EAMS-u, imat će priliku iskusiti uzbuđenje vožnje u trkačkom automobilu na [Automotodromu Grobnik](http://www.grobnik.hr/) u natjecateljskom vozilu INA Ultra Teama, rame uz rame s Alenom Perušićem, jednim od najboljih vozača Honda Cup-a u nedjelju 29. ožujka.

Podupiranjem EAMS-a INA je tako još jednom doprinijela daljnjem razvoju auto-moto sporta na riječkom području, a s obzirom na to da auto-moto sport i INA imaju mnogo poveznica, prije svega kroz Inine proizvode, kompanija je i u protekloj ostvarila uspješnu suradnju s automotodromom Grobnik, jedinom hrvatskom trkaćom stazom te je podržala motociklističke utrke Alpe Adria Cup-a, kao i [INA Delta Rally](http://www.ina.hr/default.aspx?ID=12364), najstarije i najpopularnije automobilističko natjecanje u Hrvatskoj, koje se 2014. održavalo i s europskim predznakom službenog FIA Rally prvenstva Srednje Europe.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)